1.  นโยบายในการวิจัยและพัฒนา

4.1.1 สายชิ้นส่วนยางอุตสาหกรรม

ณ ปัจจุบันวิกฤตราคาน้ำมันแพงอาจส่งผลกระทบต่อการดำเนินธุรกิจในหลายๆ
อุตสาหกรรมแต่ด้วยความต้องการใช้งานและความจำเป็นของผลิตภัณฑ์ที่ต้องใช้ยางเป็นส่วนประกอบหลักๆ
ไม่ว่าจะเป็นอุตสาหกรรมยานยนต์ คอมพิวเตอร์ อิเล็กทรอนิกส์ เป็นต้น
ทำให้เชื่อได้ว่าตลาดด้านนี้ยังคงเติบโตไปได้ ดังนั้นทางบริษัทฯ
ยังคงมุ่งหน้าดำเนินการวิจัยและพัฒนาผลิตภัณฑ์ต่าง ๆ
อย่างไม่หยุดนิ่งทุกกระบวนการผ่านการคิดค้นและทดสอบบนพื้นฐานของเทคโนโลยีอันทันสมัย
เพื่อรับมือกับสภาวะเศรษฐกิจและความต้องการทางการตลาดที่เปลี่ยนแปลงตลอดเวลา
สำหรับปีที่ผ่านมาบริษัทฯ
ได้ให้ความสำคัญทั้งทางด้านเทคโนโลยีการทดสอบวัตถุดิบและผลิตภัณฑ์และเทคโนโลยีการผลิตรวมถึงด้านสิ่งแวดล้อม
ซึ่งทางบริษัทฯ มีการใช้เครื่องทดสอบเพื่อตรวจหาการปนเปื้อนของวัตถุดิบ
โดยใช้เทคโนโลยีขั้นสูงในการ X-ray ด้วยคลื่น Fluorescent
ทำให้มั่นใจได้ว่าวัตถุดิบซึ่งใช้เป็นสารตั้งต้นอยู่ในมาตรฐานที่ลูกค้ายอมรับและไว้วางใจ
ประกอบกับเครื่องมือทดสอบใหม่ ๆ เช่น Salt spay machine, Low temperature test,
Flame test ส่งเสริมให้ทางบริษัทฯ สามารถทดสอบผลิตภัณฑ์ได้ครอบคลุมทุกความต้องการมากขึ้น

ในปี 2550
ยังคงมุ่งเน้นด้านการพัฒนาในส่วนของเทคโนโลยีและศักยภาพการผลิตเพื่อปรับปรุงทั้งในด้านคุณภาพ
ต้นทุน และรองรับผลิตภัณฑ์ใหม่ๆ ที่จะเกิดขึ้น
รวมถึงการเพิ่มขีดความสามารถของพนักงานในองค์กรเพื่อผลักดันให้เกิดเป็นผลิตภัณฑ์ที่สมบูรณ์สู่ตลาดก็ยังคงเป็นสิ่งสำคัญสำหรับการมุ่งสู่การเป็นผู้นำด้านการวิจัยและพัฒนาอย่างต่อเนื่อง

4.1.2 ยางนอก-ยางใน รถจักรยานยนต์

การวิจัยและพัฒนายางนอก-ยางในรถจักรยานยนต์ได้มีการพัฒนาอย่างต่อเนื่องตามการขยายตัวของตลาดโดยรวม
ทั้งในและต่างประเทศ สำหรับการพัฒนาในตลาด OEM ยังคงมีการพัฒนาอย่างต่อเนื่องทั้งประเภท
สกูตเตอร์ และ แบบครอบครัวทั่วไป ถึงแม้ว่าผู้ผลิตรถจักรยานยนต์ หลายค่าย มีการออกรถรุ่นใหม่ๆ
อยู่ตลอด แต่การใช้ยางยังคงใช้ Part เดิมในการประกอบ อย่างไรก็ตาม ในปีนี้ยางสำหรับ
รถสกูตเตอร์ ยังคงมีความนิยมที่เพิ่มขึ้นอย่างต่อเนื่องตามกระแสความนิยมของตลาดภายในประเทศ

ในส่วนตลาดทดแทน หรือ Replacement Market ได้มีการพัฒนาผลิตภัณฑ์ยางรุ่นใหม่ IRC GP-5
หรือ ภายใต้รหัส ชื่อ IRC SAHARA โดยการออกแบบเพื่อตอบลนองต่อการใช้งานทั้ง 3 รูปแบบ
ใช้บนถนนทั่วไป ถนนขรุขระ และถนนลูกรัง โดยมีให้เลือกหลาย 4 ขนาดด้วยกัน โดยยางรุ่นนี้
ทีมงานออกแบบได้ใช้ความสามารถอย่างเต็มที่ในการออกแบบแม่พิมพ์
และโครงสร้างของยางเพื่อให้ได้มาซึ่งสมรรถนะสูงสุดของการใช้งานในทุกสภาพถนน

นอกจากนี้ยังได้มีการพัฒนายาง Premium อีกรุ่นหนึ่งคือ IRC WINGS PREMIUM
สำหรับรถจักรยานยนต์ ขนาด 150 CC ที่มีอยู่ในท้องตลาดเมืองไทย
ทางวิศวกรวิจัยและพัฒนาจึงได้ออกแบบและพัฒนายางประเภทนี้ออกมา 2 ขนาดด้วยกันคือ
90/80-17 NR77u และ 100/80-17 NR77u เป็นประเภทยางที่ไม่ใช้ยางใน (Tubeless)
ทั้งนี้เพื่อตอบสนองกลุ่มลูกค้าที่ต้องการใช้ยางที่มีสมรรถนะการเกาะถนน ที่ดีเยี่ยม

สำหรับตลาดต่างประเทศได้มีการพัฒนาผลิตภัณฑ์อย่างต่อเนื่องเช่นกัน โดยทางเรียบได้พัฒนาในรุ่น
M1 สำหรับรถแบบสกูตเตอร์ และแบบใช้งานทั่วไปและในยางประเภทวิบาก
เพิ่มขึ้นหลายรุ่นโดยได้รับการตอบสนองจากตลาดในเอเชียและ ตลาดยุโรป
ตลอดจนตลาดในแถบทวีปอเมริกาเป็นอย่างดี

4.2 ค่าใช้จ่ายในการวิจัยและพัฒนา

  ------------------------------ ---------------------------------------
                                 (หน่วย : พันบาท)

  ปีบัญชี                           ค่าวิจัยและพัฒนา

  2547                           54,611.03

  2548                           65,129.19

  2549                           61,843.56
  ------------------------------ ---------------------------------------